# CONVENI DE COL·LABORACIÓ ENTRE L’AJUNTAMENT DE MONT-ROIG DEL CAMP I ELIO SALSENCH CONSTANCIO PER AL FOMENT DE L’ESPORT LOCAL.

**ENTITATS QUE HI INTERVENEN**

El Sr. Fran Morancho López, amb DNI núm. \*\*\*7851\*\*, alcalde de l’Ajuntament de Mont-roig del Camp amb NIF P4309300D i amb domicili al Crta. de Colldejou, s/n de Mont-roig del Camp, que actua en representació del mateix, segons acord adoptat pel Ple de l’Ajuntament de data 28 de maig de 2023; assistit per la Sra. Aránzazu Sorlí Pons, Secretaria de la Corporació, que actuarà com a fedatària de l’acte.

El Sr. Eloi Salsench Cosntanció amb DNI núm. \*\*\*2243\*\* i domicili social al carrer Crta. de \*\*\*\*\*\*\*\*,\* \* \* de Mont-roig del Camp, que actua en nom propi.

Es reconeixen mútuament les capacitats jurídiques i d’obrar necessàries per a la formalització d’aquest conveni.

# ANTECEDENTS I MOTIVACIÓ

1. L’Ajuntament de Mont-roig promou la marca *L’Ajuntament de Mont-roig del Camp amb l’esport,* i col·labora en la promoció del municipi arreu i potenciant l’esport com a eina socialitzadora i educativa.
2. L’objectiu de Eloi Salsench Constanció és la pràctica i promoció de l’esport, que fomenta el respecte a la natura, la convivència i dona a conèixer l’entorn del nostre municipi, entre d’altres, mitjançant la participació i/o organització de les activitats i actuacions que segueix:
	* Motociclisme – competició d’enduro Campionats nacionals i internacionals.
3. El Decret legislatiu 2/2003, pel qual s’aprova el text refós de la Llei 8/1987, de 15 d’abril, municipal i de règim local de Catalunya, recull en el seu article 240 que els ens locals poden atorgar subvencions i ajuts de contingut econòmic d’altra naturalesa a favor d’entitats públiques o privades de particulars que facin activitats que complementen o supleixen les competències locals.
4. L’article 16 de la Llei 38/2003, de 17 de novembre, general de subvencions i l’article 65.3 del Reial Decret 887/2006, de 21 de juliol, pel qual s’aprova el reglament de la Llei 38/2003, estableixen el procediment de conveni de col·laboració entre entitats.
5. L’Ajuntament està interessat en fomentar, a través d’una subvenció emparada en l’article 118 del Decret 179/95, de 13 de juny, Reglament d’obres, activitats i serveis dels ens locals de Catalunya, l’activitat que realitza l’associació/entitat, per considerar-la d’utilitat i interès social i d’ajuda a l’assoliment d’un fi públic.
6. El finançament d’aquest conveni serà mitjançant l’aplicació del pressupost municipal de l’Ajuntament 2023/133/34101/48936/01.

D-S001/V-2.1/11.17 1



1. La concessió d’aquesta subvenció serà incompatible amb altres subvencions, ajuts, ingressos o recursos obtinguts per a la mateixa finalitat, sempre que la suma de les subvencions no superi l’import de l’activitat subvencionada.
2. Les associacions beneficiàries han de complir els requisits que segueixen:
* Els que determina l’art.13.2 de la Llei 38/2003, de 17 de novembre, General de subvencions.
* Estar al corrent de pagament de les obligacions tributàries.
* No ser deutors per cap concepte amb l’Ajuntament de Mont-roig del Camp.
* Sotmetre’s a les actuacions de comprovació, seguiment i inspecció a efectuar per l’Ajuntament i a les de control financer que pugui efectuar la Intervenció municipal.

Per tot això, ambdues parts, de comú acord, formalitzen aquest conveni, que es regirà pels pactes següents.

# PACTES

## Primer. Objecte

La finalitat d’aquest conveni és la promoció de l’esport i concretament de la marca *L’Ajuntament de Mont-roig del Camp amb l’esport*, mitjançant la col·laboració amb el Sr. Eloi Salsench Constancio.

Despeses subvencionables:

Es subvencionaran les actuacions esportives organitzades i realitzades per l’entitat i que hagin estat executades des de l’1 de gener de 2022 fins el 31 de desembre de 2022.

Es considerarà subvencionable l’acte esportiu de competició no federat i obert a la població que organitzin les entitats esportives.

Es consideren despeses aptes per a la justificació aquelles que de manera indubtable corresponguin a la naturalesa de l'activitat subvencionada.

Són despeses justificables en matèria d’esports:

* Fitxes i/o llicències (federació o consell esportiu) dels esportistes.
* Fitxes i pagaments de monitors o entrenadors dels esportistes.
* Participació en competicions esportives federades o jocs escolars. S’inclouen despeses en concepte d’arbitratges, desplaçaments i allotjaments
* Contractació d’assegurança de l’esport realitzada per part dels clubs i destinada a la cobertura de les possibles reclamacions derivades de la pràctica esportiva del mateix club.
* Adquisició de material esportiu destinat a la pràctica de l’esport.
* Adquisició d’equipacions esportives destinades a la pràctica de l’esport.

D-S001/V-2.1/11.17 2



* Compra de trofeus i medalles en concepte de premis per als actes organitzats directament per l’entitat.

## Segon. Aportació econòmica

La col·laboració de l’Ajuntament serà de 2.000,00 €.

## Tercer. Publicitat

El Sr. Eloi Salsench Constancio, donarà a conèixer pels mitjans que consideri adients, l’ajut i l’interès de l’Ajuntament en les activitats esportives. L’Ajuntament ha de sortir com a col·laborador.

## Quart. Justificació

L’Ajuntament farà efectiu el pagament de l’import de 2.000,00 € quan el Sr. Eloi Salsench Constancio, hagi justificat les actuacions realitzades durant l’any 2022. Per això, presentarà una memòria d’actuació del compliment de les activitats realitzades i dels resultats obtinguts; i una relació classificada de les despeses i les inversions de l’activitat, amb les factures, identificació del creditor i del document, l’import, la data d’emissió i, el comprovant del seu pagament. Així mateix justificarà la publicitat que s’ha fet de la marca *L’Ajuntament de Mont-roig del Camp amb l’esport.*

## Cinquè. Fiscalització

L’Ajuntament es reserva les potestats d’intervenció i fiscalització econòmica de l’entitat i beneficiari per tal d’assegurar el correcte destí de la col·laboració concedida. I pot requerir, en qualsevol moment, al beneficiari la remissió dels justificants de despesa seleccionats que consideri oportuns i que permetin obtenir evidència raonable sobre l’adequada aplicació de la subvenció.

## Sisè. Seguiment

En aplicació a l'article 49 f) de la Llei 40/2015, d'1 d'octubre de règim jurídic del sector públic una comissió de seguiment durà el seguiment, vigilància i control de l'execució del conveni dels compromisos adquirits pels signants. Aquesta comissió estarà formada per:

* Cap del Departament de l’Àrea de Serveis Socials o la persona en qui delegui.
* Cap del Departament de l’Àrea de Cultura o la persona en qui delegui.
* Cap del Departament de l’Àrea de Joventut o la persona en qui delegui.

## Setè. Vigència del conveni

Des de la data de la seva signatura fins el 31 de desembre de 2023.

## Vuitè. Resolució

Per incompliment de les obligacions respectives i per mutu acord. La resolució del conveni no genera dret a indemnització. Tot això sense perjudici de les obligacions de reintegrament i incoació del procediment sancionador que correspongui quan concorrin les causes previstes a la Llei 38/2003, de 17 de novembre, General de Subvencions (LGS).

## Novè. Jurisdicció

Aquest conveni té caràcter administratiu i queda reservat a la jurisdicció contenciosa administrativa el coneixement de possibles litigis que hi pugui haver entre les parts. En tots els aspectes no contemplats en aquest conveni, les parts es declaren sotmeses a la legislació local, estatal i autonòmica vigent, que sigui d’aplicació.

Com a prova de conformitat amb el contingut d’aquest conveni, les parts els signen per duplicat en el lloc i la data que s’assenyalen.

El present conveni entrarà en vigor a la data de la segona signatura al marge.

Sr. Eloi Salsench Constancio Fran Morancho López,

 Alcalde de Mont-roig del Camp

Dona fe

Aránzazu Sorlí Pons

Secretària General de l’Ajuntament de Mont-roig del Camp